**PRIPREMA ZA KOLOKVIJ I**

**I. Zaokružite jedan točan odgovor**

**1. Temeljni ekonomski zakon jest**

1. zakon optimuma
2. zakon ponude i potražnje
3. zakon opadajućih prinosa
4. zakon oskudnosti

**3. Problem slobodnih jahača**

1. veže se uz javna dobra
2. opisuje situaciju u kojoj osoba ostvaruje korist potrošnjom nekog dobra, ali izbjegava se to dobro platiti
3. obeshrabruje/sprječava privatnika da sudjeluju u ponudi javnih dobara
4. sve navedeno.

**4. \_\_\_\_\_\_\_\_\_\_\_\_\_\_\_\_ se odnosi na svojstvo nekog dobra prema kojem se pojedinca može spriječiti u njegovoj potrošnji, odnosno korištenju tog dobra.**

1. Iscrpivost
2. Isključivost
3. Neiscrpivost
4. Neisključivost

**5. Koncert ili nogometna utakmica su mješovito javno dobro jer su**

1. iscrpivi i isključivi
2. neiscrpivi i neisključivi
3. neiscrpivi i isključivi
4. iscrpivi i neisključivi

**6. Ekonomisti tvrde da će racionalni ljudi izabrati onu aktivnost kod koje je**

a. ponuda veća od potražnje

b. optimiziranje minimalno

c. granična korisnost veća od graničnog troška

d. minimalni supstitucijski efekt

**7. Granica proizvodnih mogućnosti**

1. predstavlja maksimalnu kombinaciju dobara i usluga koe je gospodarstvo može proizvesti na temelju svojih ograničenih resursa
2. upozorava na ograničene mogućnosti gospodarstva
3. nudi definiciju ekonomske oskudnosti
4. sve gore navedeno.

**8. Gospodarski rast zapadnih zemalja temeljio se na visokoj produktivnosti, a što je rezultat**

1. granične korisnosti
2. trgovine, kapitala i novca
3. specijalizacije i podjele rada
4. komparativnih prednosti

**II. Kratki odgovori**

1. Što su tri problema (ili tri važna pitanja) ekonomske organizacije?
2. Navedite *najmanje dva* primjera postojanja potreba koje se ne ostvaruju potrošnjom roba i usluga.
3. Zašto je kapital specifičan fakotor proizvodnje?
4. Objasnite razliku između pojmova 'dobro' i 'roba'. Potkrijepite primjerom.
5. Ukratko objasnite isključivost i iscrpivost kao dvije karakteristike gospodarstvenog (privatnog) dobra.
6. Zašto privatni sektor nikada neće proizvoditi čista javna dobra?
7. Objasnite pojam slobodnih jahača.
8. Što je oportunitetni trošak i koja tri tipa oportunitetnih troškova poznajete? Za svaki navedite primjer.
9. Zašto Hrvatska ne proizvodi banane? O kojem ekonomskom zakonu je ovdje riječ? Objasnite.
10. Što znači kada kažemo da imamo privatno vlasništvo nad resursima?
11. Jesu li vlasnička prava neograničena? Objasnite na primjeru.
12. Objasnite pojmove specijalizacija rada i podjela rada.
13. Što je novac?
14. Objasnite razliku između naredbodavnog i tržišnog (mješovitog) gospodarstva.

**IV. Zadaci**

**1**. Pripremate se za pismeni ispit iz ekonomske politike i međunarodnog prava, a imate ograničeno vrijeme na raspolaganju. Uzimajući ocjene iz Vaša dva pismena ispita kao 'proizvode' vašeg učenja:

1. skicirajte granicu proizvodnih mogućnosti.
2. Gdje (sve) želite biti na toj granici?
3. Gdje ne možete nikako biti?
4. Gdje su vaši lijeni kolege na toj granici?

**2. Na predavanju smo 'upoznali' Milton Friedmana, dobitnika Nobelove nagrade za ekonomiju 1976. godine i njegovu čuvenu ideju formuliranu u matrici da *«Nitko tuđi novac ne troši tako pažljivo kao svoj vlastiti».* Druga, možda još čuvenija izjava Milton Friedmana jest *«Ne postoji besplatan ručak»*. U kojem smisli besplatan ručak nije besplatan? S kojim troškom to možete povezati? Objasnite.**

**3.** Tri gradonačelnika imaju na raspolaganju građevinsko zemljište u atraktivnom dijelu grada te razmišljaju što bi mogli na njemu izgraditi, a što će im na sljedećim izborma donijeti 'bodove' u očima stanovnika. Nakon provedene ankete o željama i potrebama stanovnika, svaki od njih rangirao je mogućnosti prema listi važnosti pri čemu ocjena 1 predstavlja najbolju moguću opciju, a 5 najlošiju.

|  |  |  |  |
| --- | --- | --- | --- |
| Mogućnosti izgradnje | Gradonačelnik A | Gradonačelnik B | Gradonačelnik C |
| Bolnica | 2 | 1 | 3 |
| Dječji vrtić | 3 | 4 | 2 |
| Sportski tereni | 1 | 2 | 5 |
| Dom za umirovljenike | 4 | 5 | 1 |
| Autobusni kolodvor | 5 | 3 | 4 |

1. Što je oportunitetni trošak gradonačelniku A ako se odluči za izgradnju sportskih terena? \_\_\_\_\_\_\_\_\_\_\_\_\_\_\_\_\_\_\_\_\_\_\_
2. Što je oportunitetni trošak gradonačelniku B ako se odluči za bolnicu? \_\_\_\_\_\_\_\_\_\_\_\_\_\_\_\_\_\_\_\_\_\_\_
3. Što je oportunitetni trošak gradonačelniku C ako se odluči za izgradnju doma umirovljenika? \_\_\_\_\_\_\_\_\_\_\_\_\_\_\_\_\_\_\_\_\_\_\_